CELEX: 31984L0543
Language: el
Date: 1984-11-08 00:00:00
Title: Οδηγία 84/543/ΕΟΚ του Συμβουλίου της 8ης Νοεμβρίου 1984 για την παρέκκλιση, υπέρ της Ελλάδας, από την οδηγία 82/606/ΕΟΚ σχετικά με την οργάνωση ερευνών από τα κράτη μέλη για τις αποδοχές των μόνιμων και εποχιακών εργατών που απασχολούνται στη γεωργία

Avis juridique important

|

31984L0543

Οδηγία 84/543/ΕΟΚ του Συμβουλίου της 8ης Νοεμβρίου 1984 για την παρέκκλιση, υπέρ της Ελλάδας, από την οδηγία 82/606/ΕΟΚ σχετικά με την οργάνωση ερευνών από τα κράτη μέλη για τις αποδοχές των μόνιμων και εποχιακών εργατών που απασχολούνται στη γεωργία  

Επίσημη Εφημερίδα αριθ. L 294 της 13/11/1984 σ. 0012 - 0012 Φινλανδική ειδική έκδοση: Κεφάλαιο 3 τόμος 18 σ. 0065  Σουηδική ειδική έκδοση: Κεφάλαιο 3 τόμος 18 σ. 0065 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 8ης Νοεμβρίου 1984  για την παρέκκλιση, υπέρ της Ελλάδας, από την οδηγία 82/606/ΕΟΚ σχετικά με την οργάνωση ερευνών από τα κράτη μέλη για τις αποδοχές των μόνιμων και εποχιακών εργατών που απασχολούνται στη γεωργία  (84/543/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 213,  την πρόταση που υπέβαλε η Επιτροπή,  Εκτιμώντας:  ότι η οδηγία 82/606/ΕΟΚ (1) ορίζει ότι τα κράτη μέλη πρέπει να διεξάγουν, κατά τη διάρκεια του 1984 και στη συνέχεια ανά διετία, έρευνα για τις αποδοχές των μόνιμων και εποχιακών εργατών που απασχολούνται στη γεωργία·  ότι μόλις τώρα η Ελλάδα αποκτά τις αναγκαίες δομές ώστε να μπορέσει να προβεί στην ομαλή διεξαγωγή της έρευνας κατά το 1986 ·  ότι η εν λόγω έρευνα πρέπει να διεξάγεται στην Ελλάδα από το έτος 1986 και εξής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Κατά παρέκκλιση από το άρθρο 1 της οδηγίας 82/606/ΕΟΚ, η Ελλάδα θα διεξάγει την έρευνα που αναφέρεται στο άρθρο αυτό κατά τη διάρκεια του 1986 και στη συνέχεια ανά διετία.  Άρθρο 2  Η παρούσα οδηγία απευθύνεται στην Ελληνική Δημοκρατία.  Βρυξέλλες, 8 Νοεμβρίου 1984.  Για το Συμβούλιο  Ο Πρόεδρος  J. MITCHELL  (1) ΕΕ αριθ. L 247 της 23. 8. 1982, σ. 22.